**ВИКИМЕДИЈА СРБИЈЕ У САРАДЊИ СА ЗАВОДОМ ЗА ЗАШТИТУ ПРИРОДЕ СРБИЈЕ И ТУРИСТИЧКОМ ОРГАНИЗАЦИЈОМ СРБИЈЕ**

**УПУЋУЈЕ ПОЗИВ НА**

**СВЕЧАНО ПРОГЛАШЕЊЕ ПОБЕДНИКА И ОТВАРАЊЕ ИЗЛОЖБЕ**

**„ВИКИ ВОЛИ ЗЕМЉУ 2016”**

**СРЕДА, 22. ЈУНИ, 18 ЧАСОВА**

**ТУРИСТИЧКА ОРГАНИЗАЦИЈА СРБИЈЕ, ЧИКА ЉУБИНА 8, БЕОГРАД**

*22. јуни 2016 -* Викимедија Србије и Википедија на српском језику, у сарадњи са Заводом за заштиту природе Србије и Туристичком организацијом Србије, организовала је од 1. до 31. маја трећи по реду наградни фото-конкурс „Вики воли Земљу”. Циљ конкурса је прикупљање слободних фотографија заштићених природних добара, као део међународног такмичења у коме је учествовало више од 20 земаља.

Ове године је у Србији оборен рекорд - на конкурс је стигло више од 1700 фотографија, које је послало чак 139 учесника из 116 заштићених предела Србије. Најбоље фотографије одабрао је стручни жири Завода за заштиту природе, а да им избор није био лак показује и број фотографија које су ушле у полуфинале – чак 94.

Имамо задовољство да Вас позовемо на свечано проглашење победника и отварање изложбе у Београду, у среду, 22. јуна, у 18 часова, у просторијама Туристичке организације Србије, Чика Љубина 8, Београд.

Награде ће победницима уручити председник Викимедије Србије Филип Маљковић, а окупљенима ће се обратити и Александар Драгишић, директор Завода за заштиту природе Србије и представници Туристичке организације Србије.

Биће уручене и посебне похвале и захвалнице за учешће и подршку овом пројекту заслужним учесницима, партнерима и медијима.

Молимо Вас да медијски подржите овај догађај и промоцију природних лепота наше земље.

Више информација о конкурсу „Вики воли Земљу“ можете пронаћи на сајту [www.vikivolizemlju.rs](http://www.vikivolizemlju.rs).

Више информација о међународном такмичењу „Wiki Loves Earth“ можете пронаћи на сајту <http://wikilovesearth.org/>.

Фотографије које су изабране за такмичење можете погледати на следећем линку:

<https://commons.wikimedia.org/wiki/Category:Images_from_Wiki_Loves_Earth_2016_in_Serbia>

За све додатне информације и консултације стојимо Вам на располагању.

С поштовањем,

Ивана Гусларевић

менаџер комуникација

Викимедија Србије

Тел: 060 74 54 772

E-mail: ivana.guslarevic@vikimedija.org